ΚΑΑ Γάνδη

Η KAA Γάνδη (ολλανδικά: KAA Gent, ) είναι ποδοσφαιρική ομάδα του Βελγίου. Ιδρύθηκε το 1900 και εδρεύει στη Γάνδη. Ο σύλλογος είναι εγγεγραμμένος στο μητρώο της Βασιλικής Βελγικής Ποδοσφαιρικής Ομοσπονδίας (KBVB) με τον stamnummer 7. Αγωνίζεται στο Ghelamco Arena, το οποίο κατασκευάστηκε το 2013. Συμμετέχει στην πρώτη κατηγορία ποδοσφαίρου της χώρας.

Ο σύλλογος ιδρύθηκε το 1864, καθιστώντας τον έναν από τους αρχαιότερους αθλητικούς συλλόγους στο Βέλγιο, υπό τη γαλλική ονομασία La Gantoise (και εξακολουθεί να αναφέρεται με αυτή την ονομασία από το γαλλόφωνο τμήμα του Βελγίου). Τα πρώτα τμήματα που δημιουργήθηκαν ήταν αυτά του χόκεϊ επί χόρτου και του στίβου. Το 1971 ο σύλλογος, ο οποίος πλέον είναι αυτόνομος από το ποδοσφαιρικό τμήμα, πήρε τη σημερινή του ονομασία ως «KAA Γάνδη». Το ποδοσφαιρικό τμήμα (AA Gent) δημιουργήθηκε το 1900. Το ψευδώνυμο του συλλόγου είναι De Buffalo's (Τα Βουβάλια), το οποίο χρησιμοποιήθηλε για πρώτη φορά έπειτα από μια επίσκεψη του τσίρκου Buffalo Wild West στην πόλη, στις αρχές του 20ου αιώνα.

Η Γάνδη αγωνίστηκε για πρώτη φορά στο υψηλότερο επίπεδο του βελγικού ποδοσφαίρου την περίοδο 1913/1914 και αργότερα πάλι την περίοδο 1928/1929, όπως και το διάστημα από το 1936 έως το 1967. Στη δεκαετία του '70 και του '80, ο σύλλογος είχε αρκετές ανόδους και υποβιβασμούς μεταξύ της πρώτης και δεύτερης κατηγορίας, για να επανέλθει στο υψηλότερο επίπεδο και πάλι το 1989. 

Έχει κατακτήσει μία φορά το Βελγικό Πρωτάθλημα την περίοδο 2014/2015, ενώ τρεις φορές έχει στεφθεί κυπελλούχος (1964, 1984, 2010). Η ομάδα έφτασε στα προημιτελικά του Κυπέλλου ΟΥΕΦΑ την περίοδο 1991/1992, γεγονός που αποτελεί τη μεγαλύτερη επιτυχία της σε ευρωπαϊκές διοργανώσεις.

Επιτυχίες

Εγχώριες 
 Πρωτάθλημα Βελγίου
 Πρωταθλήτρια (1): 2015
 Κύπελλο Βελγίου
 Κυπελλούχος (4): 1964, 1984, 2010, 2022
 Φιναλίστ (1): 2008
Σούπερ Καπ Βελγίου:
 Κυπελλούχος (1): 2015
 Φιναλίστ (2): 1983–84, 2009–10

Διεθνείς 
 Κύπελλο Ιντερτότο ΟΥΕΦΑ:
 Φιναλίστ (2): 2006, 2007

Έμβλημα 
Το έμβλημα του συλλόγου έχει εξελιχθεί με την πάροδο του χρόνου.

Εξέλιξη του εμβλήματος

Παραπομπές

Εξωτερικοί σύνδεσμοι 

 

Φλάνδρα
Γάνδη
Ιδρύσεις ποδοσφαιρικών ομάδων το 1864
ΚΑΑ Γάνδη